                                             dom
afsagt den 29. januar 2018 af østre landsrets 6. afdeling
(landsdommerne sanne kolmos, kåre mønsted og alexia jensen (kst.)).
6. afd. nr. s-1904-17:
anklagemyndigheden
mod
t
(cpr.nr. …81-…)
(advokat kåre pihlmann, valgt)
nykøbing falster rets dom af 27. juni 2017 (1-2667/2017) er anket af t med endelig påstand
om afvisning, subsidiært frifindelse og mere subsidiært formildelse.
anklagemyndigheden har påstået stadfæstelse.
forklaring
der er i landsretten afgivet supplerende forklaring af tiltalte, der har forklaret blandt andet, at
politiet var blevet kontaktet, inden hun delte billederne på facebook. det vigtigste for hende
var at finde gerningsmanden, og det virkede ikke til, at politiet havde ressourcerne til at tage
sig af sagen. hun opfordrede til, at billederne, som hun delte med sine venner på facebook,
blev delt med andre. hun bad om at få slettet det opslag, hvor billedet af blotteren blev
sammenlignet med billedet af en anden person, da det var tydeligt, at det ikke var den samme
person. hun fjernede billedet af blotteren fra facebook, da politiet bad hende om det.
hendes datter og dennes veninde var begge 10 år, da blotteren kom hen til pigerne på
parkeringspladsen. hendes datter var meget rystet over oplevelsen, hvor blotteren blottede sig
for hende to gange og den sidste gang også onanerede. på videoovervågningen fra x-butik
kan man meget tydeligt se blotteren. de kontaktede straks politiet, da hun og hendes mand fra
                                                 - 2 -
deres datter blev bekendt med episoden. hun ønskede at beskytte andre børn mod at komme
ud for samme oplevelse som sin egen datter.
om sine personlige forhold har tiltalte supplerende forklaret, at hun også har en søn.
landsrettens begrundelse og resultat
negativ retskraft
det følger af den europæiske menneskerettighedsdomstols praksis, jf. blandt andet dom af
10. februar 2009 i sagen sergey zolotukhin mod rusland (klagesag nr. 14939/03), navnlig
præmis 80-84, at det er de faktiske omstændigheder alene og ikke den retlige subsumption,
der er afgørende ved vurderingen af, om en tiltalt i strid med princippet om ne bis in idem, jf.
artikel 4, stk. 1, i tillægsprotokol nr. 7 til den europæiske menneskerettighedskonvention,
må anses for at være strafforfulgt for det samme forhold to gange.
tiltalen i den sag, der blev endeligt afgjort ved nykøbing falster rets frifindende dom af 10.
marts 2017, vedrører i det væsentlige samme faktiske omstændigheder som i denne sag.
forskellen mellem de to sager består reelt alene i, at anklagemyndigheden har ændret den
retlige subsumption fra persondatalovens § 26 a, stk. 1, til § 8, stk. 5, jf. stk. 4.
det fremgår imidlertid af dommen af 10. marts 2017, at byretten alene forholdt sig til og tog
stilling til spørgsmålet om, hvorvidt tiltalte var dataansvarlig i persondatalovens forstand. da
retten nåede frem til, at dette ikke var tilfældet, blev tiltalte frifundet allerede af den grund for
overtrædelse af persondatalovens § 26 a, stk. 1. retten foretog således ikke en vurdering af
skyldsspørgsmålet i øvrigt, herunder navnlig ikke af spørgsmålene om videregivelse af
personfølsomme oplysninger og afvejningen af modsatrettede interesser i den forbindelse.
da der således ikke ved dommen af 10. marts 2017 er foretaget en realitetsbehandling af de
spørgsmål, som vurderingen af skyldsspørgsmålet i denne sag omfatter, finder landsretten, at
dommen af 10. marts 2017 ikke har negativ retskraft i forhold til denne sag.
skyldsspørgsmålet
også efter bevisførelsen for landsretten tiltrædes det af de grunde, der er anført i dommen,
at tiltalte har overtrådt persondatalovens § 8, stk. 5, 1. pkt., jf. stk. 4.
                                                 - 3 -
spørgsmålet er herefter, om tiltaltes videregivelse af personfølsomme oplysninger skete til
varetagelse af offentlige eller private interesser, der klart oversteg hensynet til de interesser,
der begrunder hemmeligholdelse, jf. persondatalovens § 8, stk. 5, 2. pkt.
tiltalte har forklaret, at det vigtigste for hende var at finde gerningsmanden og at beskytte
andre børn mod at komme ud for samme oplevelse som hendes egen datter. tiltalte har
endvidere forklaret, at det ikke virkede til, at politiet havde ressourcerne til at tage sig af
sagen.
heroverfor står, at der er tale om videregivelse af følsomme personoplysninger om strafbare
forhold i form af offentliggørelse på en åben facebookprofil og dermed til et betydeligt antal
personer.
landsretten finder på denne baggrund efter en konkret afvejning af de modsatrettede
interesser, at hensynet til at varetage offentlige eller private interesser ikke klart oversteg de
interesser, der begrunder forbuddet mod videregivelse af personfølsomme oplysninger uden
udtrykkeligt samtykke. landsretten har herved navnlig lagt vægt på, at forholdet var anmeldt
til politiet, der den 5. august 2016 sikrede sig videoovervågningen fra x-butik, og at politiet
på det grundlag identificerede gerningsmanden. landsretten har endvidere tillagt det
betydning, at tiltalte i sit første opslag på facebook gav udtryk for, at hun ”vil skide højt og
flot på hans [gerningsmandens] følelser”, og at hun ventede to timer med at offentliggøre
billeder af gerningsmanden fra overvågningsvideoen.
landsretten tiltræder herefter, at tiltalte er skyldig efter anklageskriftet.
straffen findes passende.
landsretten stadfæster derfor dommen.
                                      thi kendes for ret:
byrettens dom i sagen mod t stadfæstes.
                                                - 4 -
tiltalte, som selv har sørget for sit forsvar, skal betale sagens omkostninger for landsretten.
